open-index/open-wikipedia-markdown huggingface dataset:
Teofilakt od Konstantinopola

**Teofilakt Lekapenos** (**Lekapen** ili **Lakapin**) (, *Theophylaktos Lakapenos*) (917 – 27. februar 956) bio je vaseljenski patrijarh Carigrada od 2. februara 933. do smrti 956.

Bio je mlađi sin cara Romana I Lekapenosa i njegove supruge Teodore. Otac mu je odmalena namijenio mjesto patrijarha, koje je trebao naslijediti od Nikole Mistika. Međutim, s obzirom da je Nikola umro 925. godine, morao je čekati da stekne minimalnu dob od 16 godina, za koje vrijeme su se na mjestu patrijarha izmijenila dva kratkotrajna patrijarha. Teofilakt je, kako bi se olakšala njegova karijera u Crkvi, kastriran.

Teofilaktovo stolovanje je bilo neuobičajeno dugo za ondašnje bizantske standarde. Na mjestu patrijarha se uspio održati čak i nakon što mu je porodica pala s vlasti 945. Istakao se nastojanjima da održi stabilne veze sa pravoslavnim patrijaršijama pod arapskom vlašću u Antiohiji i Aleksandriji, kao i slanjem misionara među Mađare 940-ih. Za njegovog stolovanja se među Bugarima prvi put pojavilo bogumilstvo, a zbog čega je u njegovom iskorjenjivanju nastojao pomoći bugarskom caru Petru I, s kojim je bio u srodstvu. Uživao je i dobre odnose sa papama, uključujući Ivana X koji je podržao njegovo ustoličenje.

Specifičnost Teofilaktovog stolovanja su bila i nastojanja da se uvedu elementi teatra u tadašnju bizantsku liturgiju, a što je izazivalo otpore konzervativnog svećenstva. Kritičari su ga, pak, opisivali kao površnog čovjeka nezainteresiranog za teološka i crkvena pitanja, odnosno više zainteresiranog za konje. Tako se navodi anegdota prema kojoj je napustio liturgiju u Aja Sofiji kako bi gledao kako njegova omiljena kobila rađa mladunca. Sam Teofilakt je 956. umro nakon pada s konja.

## Literatura
* *The [[The Oxford Dictionary of Byzantium|Oxford Dictionary of Byzantium]]*, Oxford University Press, 1991.
* Warren Treadgold, *A History of the Byzantine State and Society*. Stanford University Press, 1997.
918.

__NOTOC__
Godina **918.** (**[[rimske brojke|CMXVII]]**) bila je redovna godina koja počinje u četvrtak u julijanskom kalendaru.

## Događaji
* Na Korejskom poluotoku Wang Kon ruši državu Taebong, a u Cheorwonu Wang Kon proglašava sebe vladarom nove dinastije Goryeo.
* Kitanski dvor se trajno useljava u uzidani grad po imenu Shangjing, što znači "Vrhovna prijestolnica".

## Rođenja

* Car Shizong od Liaoa

## Smrti

* 6. 7. &ndash; Vilim I, vojvoda od Akvitanije (r. 875)
* 10. 9. &ndash; Balduin II, grof od Flandrije (r. cca. 865)
* 23. 12. &ndash; Konrad od Frankonije, njemački kralj
* Ashot Kukhi, Eristavt Eristavi, gruzijski princ
* Ethelfleda, gospodarica Mercije
* Wang Jian, kineski gospodar rata i osnivač države Raniji Shu

## Reference
Cheorwon

**Okrug Cheorwon** (*Cheorwon-gun*), također ispisivan kao **Chorwon**, je okrug u južnokorejskoj provinciji Gangwon. Nalazi se tik uz granicu sa Sjevernom Korejom.

## Vanjske veze
* Cheorwon county government home page
Goryeo

**Dinastija Goryeo** ili **Koryŏ** (918–1392) bila je korejska dinastija koju je godine 918. osnovao car Taejo, zajedno sa državom čiji će se naziv kasnije izgovarati kao "Koreja". Godine 936. je ujedinila tadašnja Kasnija tri kraljevstva i vladala najvećim dijelom Korejskog poluotoka sve dok 1392. nije zbačena od strane nove dinastije Joseon. Goryeo je svoje granice proširila do današnjeg Wonsana na sjeveroistoku (936–943) i rijeke Amnok (993) te konačno cijelog Korejskog poluotoka (1374).

Period Goryeo u korejskoj historiji je najpoznatiji po *[[Tripitaka Koreana]]* &mdash; znamenitim budističkim spisima (*[[Tripitaka]]*) , kao i prvimpokretnim slovima 1234. koje su poslužile za izradu najstarije danas sačuvane štampane knjige na svijetu *[[Jikji]]ja*, godine 1377.

Dinastija Goryeo je nastala u procesu slabljenja države Silla, koja je od oko 668. do 900. dominirala najvećim dijelom Koreje. Godine 900. se protiv Sille pobunio Gyeon Hwon u oblasti Jeolla i obnovio državu Hubaekje, a Gung Ye je u sjevernim dijelovima stvorio državu Hugoguryeo (Taebong). U službu potonje je kao vojskovođa ušao Wang Geon, sin lokalnog velmože. On je 918. digao ustanak protiv Gung Yea i ubio ga, osnovavši Goryeo. Godine 935. je pokorio državu Silla, a godine 936. Hubaekje čime je Koreja postala ujedinjena pod dinastijom koja će vladati sljedećih 474 godina.

Međutim, do 14. vijeka je Goyeo pala pod uticaj mongolske dinastije Yuan koja je zavladala susjednom Kinom. Iako je kralj Gongmin uspio osloboditi svoju državu mongolske vlasti, godine 1392. je posljednjeg Goryeo kralja Gongyanga svrgnuo njegov general Yi Seonggye i osnovao novu dinastiju; Gonyang je ubijen 1394.

Ime "Goryeo" je došlo od imena "Goguryeo", koje je koristilo jedno od drevnih Tri kraljevstva Koreje, a koje je promijenilo ime u "Goryeo" pod kraljem Jangsuom u 5. vijeku. Naziv **"Koreja"** koji se koristi u mnogim svjetskim jezicima potiče od riječi "Goryeo." 

## Reference

## Literatura
* Vermeersch, Sem. (2008). *The Power of the Buddhas: the Politics of Buddhism during the Koryǒ Dynasty (918-1392).* Cambridge: Harvard University Press. . OCLC 213407432
Ašot I od Taoa

**Ašot I** (*Ashot*) također poznat kao **Ašot Kuhi** (; *Ashot Kukhi*; ? - 918) bio je gruzijski princTao-Klarjetija iz Bagratidske dinastije i nasljednji vladar Taoa sa titulom *[[eristavi|eristavt-eristavi]]*, "knez kneževa". Nadimak "Kuhi" je značio "Nezreli".

Ašot je bio mlađi sin Gurgena I od Taoa. Nakon smrti starijeg brata Adarnasea je, prema svemu sudeći, stupio na prijestolje i vladao zajedno sa svojim nećakom Davidom koji je bio malodoban. Nakon Davidove smrti 908. Ašot je postao jedini vladar i ostao na prijestolju do vlastite smrti 918.

Gruzijska kronika Kartlis Tskhovreba i hagiografski tekst Giorgi Merčulea sugeriraju kako je Ašot podržavao monasticizam i kulturne projekte u Tao-Klardžetiju. Podržao je izgradnju saborne crkve u Tbetiju u Shavshetiju (današnji Cevizli u Turskoj) te postavio prvog episkopa Stepane Mtbevarija, od koga je naručio hagiografski roman *Mučeništvo [[Gobron|Mikel-Gobrona]]*.

## Izvori
Car Shizong od Liaoa

**Car Shizong od Liaoa** () (29. januar 919–7. oktobar 951), rođen kao **Yelü Ruan** (), također poznat kao **Wuyu**, bio je treći car dinastije Liao, koji je vladao od 16. maja 947. do 7. oktobra 951.

Bio je sin princa Beija, najstarijeg sina Abaojija, osnivača Kitanskog Carstva. Iako mu je otac neko vrijeme bio prijestonasljednik, taj je status izgubio odlaskom na dvor kineske dinastije Kasniji Tang, pa je Abaojija na prijestolju naslijedio njegov mlađi sin, odnosno Shizongov stric Taizong. Taizong je svog nećaka odgojio kao vlastitog sina, te ga je Shizong godine 947. pratio na pohodu u Kinu.

Na istom je pohodu Taizong umro, a Shizong je iskoristio priliku nagovoriti oficire da ga priznaju za cara. Kasnije je uspio pridobiti i vodeće plemenske vođe, uvjerivši ih da je princ Lihu, na čijem je ustoličenju inzistirala carica majka Yingtian, udovica Abaojija, nedostojan prijestolja. Ubrzo nakon toga je i Yingtian i Lihua protjerao s dvora; Yingtian je nedugo potom umrla od starosti, a Lihu u pokušaju pobune.

Usprkos toga, Shizong se u drugim slučajevima iskazao kao velikodušan vladar; također je nastavio politiku svojih prethodnika i provodio reforme s ciljem da od nomadskih plemena stvori sjedilačko društvo i centraliziranu državu. Kroničari, pak, navode također pretjeranu sklonost piću i lovu. Godine 951. je uspio poraziti razbiti kineski pohod s juga, ali je krajem iste godine ubijen od strane jednog od svojih oficira.

## Izvori
Porgy and Bess

***Porgy and Bess*** (ili ***Porgy i Bess***) je američka opera iz 1935. godine muziku komponirao George Gershwin, libreto napisao DuBose Heyward, a dodatni tekst Ira Gershwin. Temelji se na Heywardovom romanu *[[Porgy (roman)|Porgy]]* i na njoj temeljenom kazališnom komadu koji je Heyward napisao zajedno sa svojom suprugom Dorothy, premijerno izvođenom na Broadwayu 1920-ih. Radnja opere je smještena u Catfish Row, fiktivnu crnačku četvrt grada Charleston u državi Južna Karolina. Protagonist je Porgy, crni prosjak koji pokušava spasiti lijepu Bess od njenog nasilnog ljubavnika Crowna i lokalnog dilera Sportin' Lifea.

Gershwin je *Porgy i Bess* zamislio kao prvu "američku narodnu operu", a kako bi je učinio što autentičnijom, za brodvejsku premijeru u jesen 1935. je angažirao isključivo crnu pjevačku postavu. Usprkos toga što je stekla popularnost izvan američkih granica i postala jedno od najpoznatijih Gershwinovih djela, *Porgy i Bess* je u samim SAD bila čestim predmetom optužbi za rasizam, odnosno omalovažavajući prikaz crnaca. Tome je pripomogla i praksa da se opera izvan američkih granica izvodi od strane bjelačkih pjevača u blackfaceu.

Tek 1976. godine, kada je postavljena u houstonskoj Operi, američki kritičari su Porgy i Bess priznali kao "pravu" operu. U međuvremenu su neke od njenih arija, od kojih su najpoznatiji *[[Summertime (pjesma)|Summertime]]* i *[[It Ain't Necessarily So]]*, postali standardni dio jazz repertoara.

## Vanjske veze
* Porgy and Bess NPR webcast of full opera, staged November 12, 2005 at the Kennedy Center, Washington, DC
* Article on ''Porgy and Bess'' by Jane Erb, hosted by classical.net
* "Porgy and Bess: An American Voice"  Online version of PBS documentary on the opera
* Hypertext edition of the novel ''Porgy'' 
* "Jazzbo: Why we still listen to Gershwin" *[[The New Yorker]]* article by Claudia Roth Pierpoint
* Internet Broadway Database listings for all Broadway productions
* Ovrtur.com Entry
* "75 years Porgy and Bess"
Martin Block

**Martin Block** (3. februar 1903 &ndash; 18. septembar 1967) bio je američki disk džokej, poznat po svom pionirskom radu na njujorškoj radio-stanici WBBR, koji je otpočeo 1935. godine u emisiji *Make Believe Ballroom*. Novinar Walter Winchell je prvi upotrijebio izraz "disk džokej" kako bi opisao Blockov rad.

## Izvori

## Vanjske veze
* WNEW, The World's Greatest Radio Station
* Fortunes For Disk Jockeys  Jean Meegan, The Milwaukee Journal, July 13, 1947

### Audio-snimke
* ''Chesterfield Supper Club'' (December 11, 1944) (Windows Media Player)
* 
* Martin Block interviews Mantovani 

### Video-snimke
*
Pokondirena tikva

**Pokondirena tikva** je komedija Jovana Sterije Popovića iz 1838. godine. U ovom delu Jovan Sterija Popović je ismejao glavnu junakinju, Femu, koja, ludujući za „noblesom“, nastoji da pobegne iz svog zanatlijskog (opančarskog) sveta i da se probije u više društvene krugove.

Povodom 150-godišnjice rođenja i 100-godišnjice smrti Jovana Sterije Popovića, Mihovil Logar i Hugo Klajn su 1956. godine napisali istoimenu komičnu operu.

## Nastanak i prvo izvođenje
"Pokondirenu tikvu" Popović je napisao 1830. godine, odmah posle „Laže i paralaže“, a objavljena je tek 1838, i to posle prerade. To se vidi iz "Dodatka" "Predisloviju" (predgovoru). Predgovor je, inače, datiran sa 1830, a "Dodatak" sa 1837. Komedija je prvi put izvedena na pozorišnoj sceni 1. marta 1842. godine u Beogradu.
Begin the Beguine

:*Ne miješati s pjesmom "[[Begin the Begin]]" grupe R.E.M. ili TV-epizodom [[Begin the Begin (Grey's Anatomy)|"Begin the Begin" (*Grey's Anatomy*)]].*

***Begin the Beguine*** je američka zabavna pjesma koju je 1935. napisao Cole Porter, a koja je u oktobru iste godine prvi put izvedena u mjuziklu *[[Jubilee (mjuzikl)|Jubilee]]*. Naslov je igra riječi koja se odnosi na englesku riječ "početi" (begin) i beguine, oblik muzike i plesa popularan na karipskim otocima Gvadalupa i Martinik. Pjesma zbog neuobičajene dužine ispočetka nije bila veliki hit, sve dok 1938. Artie Show nije snimio svoju verziju. Nakon toga su je obradili brojni izvođači te je postala standardni dio jazz repertoara.
Guillaume I od Akvitanije

**Guillaume I** (*Vilim I*; 22. mart 875 – 6. jul 918), poznat po nadimku **Pobožni**, bio je grof Auvergnea od 886. i vojvoda Akvitanije od 893. do smrti. Poznat je po brojnim monastičkim donacijama, od kojih je najvažnije osnivanje znamenite Opatije Cluny 11. septembra 910.

Guillaume je bio sin grofa Bernard Planteveluea (Bernarda II od Auvergnea) i njegove supruge Ermengarde. Oženio se za bosonidsku princezu Engelbergu, kćerku Bosona od Provanse i Ermengarde.

Vlast nad Auvergnea i Limousina je stekao nasljedstvom, a Poitou i Akvitaniju je 893. osvojio za račun maloljetnog Ebalus Manzera, nominalnog vladara. Kada je osnovao Opatiju Cluny, postavio je njenog prvog opata - Bernoa - ali je inzistirao da njeni opati i redovnici ne budu podređeni njemu kao feudalnom gospodaru, nego neposredno papi, što je utrlo put za kasnije clunyjevske reforme.

Guillaume je kovao vlastiti novac. Nije imao muških nasljednika te je po smrti Akvitaniju preuzeo njegov nećak Guillaume II, sin sestre Adelinde.

## Reference
* *Nouvelle Biographie Générale*. Paris, 1859.
* Rouche, Michel. "Private life conquers state and society," in *A History of Private Life*, Vol. I, Paul Veyne, ed. Harvard University Press, 1987.
It Ain't Necessarily So

***It Ain't Necessarily So*** je američka pjesma iz 1935. godine, za koju je muziku napisao George Gershwin, a tekst njegov brat Ira. Napisana je kao dio opere *[[Porgy and Bess|Porgy i Bess]]*, odnosno 2. scene II čina, u kojoj je pjeva lik dilera Sportin' Lifea, koji izražava skepticizam prema tvrdnjama iznesenim u Bibliji. Postala je jedna od najpopularnijih pjesama jazz repertoara, a izvodili su je umjetnici kao Sammy Davis Jr. i Jimmy Sommerville.
Eddy Duchin

**Eddy Duchin** (Cambridge, Massachusetts, 1. ili 10. april 1909 - New York, 9. februar 1951) bio je američki pijanist, poznat kao popularni vođa orkestra 1930-ih. Radio je kao apotekar prije nego što se pridružio znamenitom orkestru Lea Reismana, a od 1931. vodio vlastiti orkestar. Godine 1938. je izdao vlastitu verziju Armstrongove pjesme *Old Man Mose* na kojoj je vokalistica Patricia Norman riječ "bucket" ("vjedro") otpjevala tako da su je neki slušatelji čuli kao "fuck it" ("jebi ga"). Zbog toga je izbio skandal, a pjesma je neko vrijeme bila zabranjena u Ujedinjenom Kraljevstvu. Duchin se nakon izbijanja drugog svjetskog rata pridružio američkoj mornarici te je sudjelovao u borbama kao član posade jednog razarača. Pokušaje da nakon povratka iz rata obnovi karijeru je prekinula leukemija, od koje je umro 1951.

O njemu je 1956. snimljen biografski film *[[The Eddy Duchin Story]]* gdje je njegov lik tumačio Tyrone Power.

## Vanjske veze
*
Tom Driberg

**Thomas Edward Neil Driberg, Baron Bradwell**, poznatiji kao **Tom Driberg** (Crowborough, 22. svibnja 1905. - London, 12. kolovoza 1976.) je bio britanski novinar, političar i član klera koji je kao zastupnik u parlamentu služio od 1942. do 1955. i opet od 1959. do 1974. Driberg je gotovo 20 godina bio član Britanske komunističke partije, da bi u Parlament bio izabran kao nezavisni zastupnik, nakon čega se 1945. pridružio laburistima. Iako nikada nije bio ministar, Driberg je s vremenom postao utjecajna osoba unutar stranke i jedna od najutjecajnijih ličnosti lijeve politike u Britaniji. 

Driberg je bio sin umirovljenog časnika, a školovao se u Lancingu i Oxfordu. Nakon što je napustio studij bez diplome, pokušao se etablirati kao pjesnik prije nego se pridružio *[[Daily Express]]u* kao repotrer, a kasnije i kao kolumnist. Godine 1933. započeo je s pisanjem kolumni pod pseudonimom William Hickey, baveći se tim sve do 1943. Kasnije je radio kao redovni kolumnist za časopis *[[Reynolds News]]*, ali i neke druge ljevičarske časopise. Napisao je i nekoliko knjiga, među kojima i biografije novinskog baruna Lorda Beaverbrooka i britanskog bjegunca, Guyja Burgessa. Godine 1974. povukao se iz Donjeg doma te je kasnije uzdignut među peerove kao Baron Bradwell od Bradwella juxta Mare u Essexu.

Driberg nije nimalo skrivao svoju homoseksualnost i otvoreno ju je prakticirao iako je ona do 1967. bila zakonom zabranjena; njegova sposobnost izbjegavanja posljedica za svoja bizarna i riskantna djelovanja često je zbunjivala njegove poznanike. Često u potrazi za bizarnim iskustvima, Driberg se sprijateljio s crnim magom Aleisterom Crowleyjem i zloglasnom braćom Kray (s Ronniejem je navondno imao i seksualnu aferu), ali i brojnim uglednicima iz svijeta književnosti i glazbe. Svoj životni stil kombinirao je s velikom predanošću anglokatolicizmu. Nakon njegove smrti 1976., postojale su indicije da je radio kao agent za MI5 ili KGB, ili čak obje organizacije. Njegova povezanost s organizacijama nikada nije potvrđena.
Johnny Burke (tekstopisac)

**Johnny Burke** (3. oktobar 1908 &mdash; 25. februar 1964) bio je američki tekstopisac, koji se smatra jednim od najboljih autora tekstova za američku zabavnu muziku od 1920-ih do 1950-ih. Posebno se istakao pišući pjesme za hollywoodske filmove. Jedna od najpoznatijih je *[[Pennies from Heaven (pjesma)|Pennis from Heaven]]* iz 1936. godine koja je, četiri decenije kasnije, poslužila kao inspiracija za hvaljenu istoimenu BBC-jevu TV-seriju.

## Vanjske veze
* 
* 
* Johnny Burke's entry at ASCAP
Kostimirana drama

**Kostimirana drama** je izraz koji u najširem smislu označava svaki kazališni komad, igrani film, TV-dramu ili igranu TV-seriju, odnosno scensko djelo koje je sa svojom radnjom smješteno u mjesto i vrijeme koje karakterizira specifičan način odijevanja koje se mora dočarati specifičnom kostimografijom. U užem smislu se pod time podrazumijevaju djela radnjom smještena u određene historijske periode, zbog čega se u engleskom jeziku za takva djela koristi izraz *period piece* ("periodski komad"). Scenska djela historijskog žanra su po svojoj prirodi kostimirane drame, ali se sve kostimirane drame ne moraju smatrati historijskim dramama u svom užem ili uobičajenom smislu; tako se npr. akcioni, policijski, pustolovni, horor i SF-filmovi i TV-serije mogu biti kostimirane drame. S vremenom su se razvili specifični (pod)žanrovi kostimiranih drama:

* mačevi i sandale (peplum), s radnjom smještenom u antički svijet;
* vestern, s radnjom smještenom na američki Divlji zapad u drugoj polovici 19. vijeka;
* jidai geki, s radnjom smještenom u Japan u Sengoku period (15 - 17. vijek) ili Edo period (1603 - 1868)
* partizanski film, s radnjom smještenom na područje bivše Jugoslavije u doba drugog svjetskog rata

## Povezano
*Historijski žanr

## Vanjske veze
* Period Dramas.com &ndash; a costume-drama movie database based around a historical timeline.
* Costume Chronicles Costume Drama Webzine
* Recycled Movie Costumes Website dedicated to documenting costumes used in more than one film
* Enchanted Serenity of Period Films Website profiling costume dramas.
* Period Movies Fan page on Facebook
* Just Period Drama  All Period and Costume Drama Information, trailers, games, music, survey, forums.
Osmanski turski jezik

**Osmanski turski** (**Osmanlijski turski**; turski: *Osmanlı Türkçesi*), ili samo **osmanski** (**osmanlijski**; osmanski turski: لسان عثمانی‎ [*lisân-ı Osmânî*], takođe poznat i kao تركجه‎ [Türkçe] ili تركی‎ [Türkî] – "turski"; turski: *Osmanlıca*), je inačica turskog jezika, koja se upotrebljavala kao upravni književni jezik Osmanskog Carstva, sadržavajući velike pozajmice iz farsi jezika, koji je zauzvrat sam bio prepun pozajmica iz arapskog jezika. Pripadao je oguskoj skupini. Poput većine ostalih jezika islamskih naroda, osmanski turski se piše na arapskom pismu. Uprkos činjenici da je osmanski turski, koji se govorio u prijestolnici, u suštini bio isti kao i obični turski, kojim su govorili zemljoradnici i seljaci u unutrašnjosti zemlje, veliki dio arapsko-perzijskih pozajmica postao je nerazumljiv za one koji su bili manje obrazovani.

1928. godine, nakon reformi koje je proveo Mustafa Kemal Atatürk, pojavio se homogeniziraniji turski, s manje uticaja iz arapskog i perzijskog i koristeći latinično pismo. Razlog ovim promjenama bio je navodno u tome da narod koji nije bio obrazovan u tom jeziku nije bio u stanju ga razumijeti, budući da je materinji jezik naroda bio homogeniziraniji turski. Mnogi danas smatraju da se osmanski turski sasvim razlikuje od današnjeg turskog. No, taj stav izgleda da je politički motiviran i lingvistički neosnovan. Pa ipak, manji broj današnjih govornika u Turskoj je u stanju razumijeti osmanski turski, u govornom i pisanom obliku.

## Historija i osobine
Tursko–osmanski jezik se može podijeliti u tri faze razvoja:
* *Eski Osmanlıca* (Stari osmanski): govorio je se do 16. vijeka i bio je gotovo identičan turkijskim koji su koristili Seldžuci i smatra se dijelom *Eski Anadolu Türkçesi*, staro–anadolskog turskog;
* *Orta Osmanlıca* (Osrednji osmanski) ili *Klasik Osmanlıca* (Klasični osmanski): jezik poezije i administracije od 16. vijeka do tanzimatskih reformi;
* *Yeni Osmanlıca* (Novi osmanski): varijanta koja se razvila od 1850. do 20. vijeka pod utjecajem rastućeg zapadnog tiska i književnosti.

U društvenom i pragmatičnom smislu, postojale su najmanje tri inačice osmanskog turskog:
* *Fasih Türkçe* (elokventni turski): jezik pjesništva i uprave.
* *Orta Türkçe* (osrednji turski): jezik viših klasa i trgovine.
* *Kaba Türkçe* (vulgarni turski): jezik nižih klasa.
Dotične su varijante birane u skladu s društvenim kontekstom: na primjer, za riječ «med» pisar bi u svom djelu upotrijebio arapski *asel* (عسل), a na tržnici bi ga tražio s turskim rječju *bal* (بال).

## Pismo
Slično arapskom, **slova** osmanlijskog pisma se razlikuju zavisno od njihovog položaja u riječi: **samostalno** slovo (tj. samo slovo izvan riječi), **krajnje** (slovo na kraju riječi), **srednje** (u sredini riječi), **početno** (na početku riječi):

## Napomene

## Vanjske veze
* http://www.osmanlimedeniyeti.com  Sadrži veliki broj izvora osmanskih turskih tekstova kao i osmansku divan poeziju
* Omniglot: Turkish (također sadrži informaciju o osmanskom turskom)
On Your Toes

***On Your Toes*** je američki mjuzikl iz 1936. godine, za koga je muziku napisao Richard Rodgers, libreto Lorenz Hart, a tekst Rodgers, Hart i George Abbott. Originalno je zamišljen kao holivudski film u kome je glavna zvijezda trebao nastupiti Fred Astaire, ali glavni lik nije odgovarao Astaireovom imidžu, pa je umjesto toga adaptiran u kazališnu predstavu premijerno prikazanu u Broadwayu. Radnja prati profesora muzike Phila Dolana III koji nastoji uglednu rusku baletnu trupu nagovoriti da postavi njegov jazz balet *[[Slaughter on Tenth Avenue]]* te, sticajem okolnosti, postane meta gangstera.

Predstava, koja se smatra jednom od prvih uspješnih fuzija klasičnog baleta, jazza i tradicionalnog brodvejskog mjuzikla, je bila veliki hit. Godine 1939. je ekranizirana u obliku igranog filma u režiji Raya Enrighta.

*Slaughter on Tenth Avenue* je, pak, postala popularna točka kako među pjevačima, tako i među baletnim izvođačima.

## Vanjske veze
* 
* 'On Your Toes' on Floormic.com
* History from R&H Theatricals
* 
*
Slaughter on Tenth Avenue

**Slaughter on Tenth Avenue** je kratki balet iz 1936. za koju je muziku napisao Richard Rodgers, a izvornu koreografiju postavio George Balanchine. Napravljen je za mjuzikl *[[On Your Toes]]* gdje predstavlja predstavu u predstavi, odnosno djelo koje u fiktivnom kazalištu nastoji postaviti protagonist. Protagonist je mladi step plesač koji na ulici upozna djevojku gangstera koja će tragično stradati uslijed ljubomore svog momka.

Jedna od najpoznatijih izvedbi je u *[[Words and Music (1948 film)|Words and Music]]*, biografskom filmu iz 1948. posvećenu Rodgersu i Hartu gdje glavne uloge plešu Gene Kelly i Vera-Ellen.

## Vanjske veze

 
* Balanchine Foundation website

* Balanchine Trust website

* NYCB website
I've Got You Under My Skin

***I've Got You Under My Skin*** je zabavna pjesma koju je 1936. napisao američki kompozitor Cole Porter. Napisao je za potrebe filmskog mjuzikla *[[Born to Dance]]* gdje ju je izvela Virginia Bruce. Stekla je veliku popularnost i iste godine bila nominirana za Oscar za najbolju pjesmu. Iste godine su se pojavile brojne verzije, od kojih je ona Hala Kempa došla na top-liste u novembru iste godine. Poslije su je izvodili i snimali brojni eminentni izvođači kao Ella Fitzgerald i Perry Como, te tako učinili evergrinom i jednom od najpopularnijih djela iz opusa Colea Portera. Posebno mjesto je dobila u opusu Franka Sinatre, koji ju je prvi put snimio 1946. godine, a posljednji put 1993. u duetu sa Bonom Voxom.

Godine 1990. je Neneh Cherry snimila verziju za potrebe albuma *[[Red Hot + Blue]]* namijenjenog prikupljanju sredstava za borbu protiv AIDS-a. U njemu je originalni naslov ("Imam te ispod kože" na srpskohrvatskom) nastojala iskoristiti kako bi stvorila svijest o opasnosti koju predstavlja ta bolest te promovirala sigurni seks. Video-spot, u kome se pojavljuje polugoli muški plesač odjeven u kondom, je izazvao kontroverze.

## Izvori

* Cole Porter's "I've Got You Under My Skin" Piano Solo
Let's Face the Music and Dance

***Let's Face the Music and Dance*** je pjesma koju je 1936. napisao američki kompozitor Irving Berlin za potrebe holivudskog filma *[[Follow the Fleet]]*. U njemu se pojavljuje u slavnoj sceni plesnog dueta Freda Astairea i Ginger Rogers, jednoj od najboljih u historiji kinematografije. Kasnije su je obradili brojni eminentni izvođači, učinivši je evergrinom.

## Reference
Pennies from Heaven (pjesma)

***Pennies from Heaven*** je američka zabavna pjesma iz 1936. godine za koju je muziku napisao Arthur Johnston, a tekst Johnny Burke. Napravljena je za istoimeni film u kome ju je izveo Bing Crosby. Kasnije ju je izveo niz renomiranih izvođača, uključujući Billie Holiday.

Godine 1978. je poslužila kao inspiracija Dennisu Potteru za istoimenu TV-seriju prikazanu na BBC-ju, a godine 1981. adaptiranu u američki igrani film.

## Reference
Pennies from Heaven

**Pennies from Heaven** se može odnositi na:

* "Pennies from Heaven" (pjesma) (1936), popularna američka pjesma, autori: Johnny Burke i Arthur Johnston
* ''Pennies from Heaven'' (1936 film), ul. Bing Crosby i Madge Evans, u njemu prvi put izveden pjesmaand introducing the song
* ''Pennies from Heaven'' (TV serija) (1978), BBC-jeva TV-serija, autor: Dennis Potter
* ''Pennies from Heaven'' (1981 film), američki filmski mjuzikl; ul. Steve Martin i Bernadette Peters
Follow the Fleet

***Follow the Fleet*** (ili ***Slijedi flotu***) je američki komični filmski mjuzikl snimljen 1936. u režiji Marka Sandricha, a za koji je muziku napisao znameniti kompozitor Irving Berlin. Radnja se temelji na kazališnoj predstavi *Shore Leave* i prati nastojanja američkog mornara po imenu Bake Baker (čiji lik tumači Fred Astaire) da se ponovno spoji sa svojom nekadašnjom plesnom partnericom Sherry Martin (čiji lik tumači Ginger Rogers). Film je doživio ogroman uspjeh, a neke od pjesama, kao što su *[[Let Yourself Go (Irving Berlin)|Let Yourself Go]]* i *[[I'm Putting all My Eggs in One Basket]]* postali veliki hitovi. Od njih je najpoznatija *[[Let's Face the Music and Dance]]*, a koja se izvodi tokom plesne točke Freda Astairea i Ginger Rogers te se smatra jednom od najboljih plesnih točaka u historiji kinematografije.

## Reference

## Vanjske veze
* 
* 
* ''Follow the Fleet'' at Reelclassics
Ralph Rainger

**Ralph Rainger** (7. oktobar 1901 – 23. oktobar 1942) bio je američki kompozitor zabavne muzike, koji je imao veliki uspjeh pišući pjesme za hollywoodske filmove 1930-ih. Surađivao je sa tekstopiscem Leom Robinom, s kojim je napisao *[[Thanks for the Memory]]*, pjesmu za film *[[The Big Broadcast of 1938]]* koja je poslije nagrađena Oscarom.

Karijeru mu je prekinula smrt u zrakoplovnoj nesreći, do koje je došlo kada se avion kojim je putovao u zraku sudario s vojnim bombarderom.

## Vanjske veze
* 
* 
* 
* 
*
Leo Robin

**Leo Robin** (6. april 1900 &ndash; 29. decembar 1984) bio je američki kompozitor i tekstopisac. Najpoznatiji je po tome što je zajedno sa Ralphom Raingerom napisao pjesmu "Thanks for the Memory" za film *[[The Big Broadcast of 1938]]*, a koja je poslije nagrađen Oscarom.

## Vanjske veze
* 
* 
*
Jitterbug

**Jitterbug** je vrsta plesa koja je stekla popularnost u SAD 1930-ih i 1940-ih te bila vezana uz tada izuzetno popularnu swing muziku. Naslov dolazi od crnačkog slenga, odnosno riječi jitters ("trzaji") kojom su se opisivali simptomi delirium tremensa.

## Povezano
* Lindy Hop
* West Coast Swing
* East Coast Swing
* Jive
The Lambeth Walk

***The Lambert Walk*** je britanska zabavna pjesma iz 1937. za koju je muziku napisao Noel Gay, a libreto Douglas Furber i L. Arthur Rose. Napravljena je za popularni kazališni mjuzikl *[[Me and My Girl]]*, a ime je dobila po Lambeth Walku, londonskoj ulici u kojoj su 1930-ih živjeli siromašni radnici. Za potrebe predstave se stvorio i poseban ples ("lambethski korak") koji protagonist, rodom iz Lambetha, nastoji naučiti svoje nove poznanike iz više klase. Ples je stekao izuzetnu popularnost s obje strane Atlantika.

Kasnijim generacijama je poznat i po svom korištenju u propagandne svrhe u drugom svjetskom ratu. Britansko Ministarstvo informacija je 1942. izradilo film u kome je dokumentarne snimke nacista kako marširaju umontiralo tako da izgledaju kao da plešu na taktove *The Lambeth Walka*.

## Vanjske veze
* "Hitler Assumes Command" - Movietone Newsreel using Charles A. Ridley's footage edited from "Triumph of the Will"
Let's Call the Whole Thing Off

***Let's Call the Whole Thing Off*** je američka zabavna pjesma koju su 1937. napisali braća George i Ira Gershwin za potrebe filmskog mjuzikla *[[Shall We Dance (1937 film)|Shall We Dance]]*. Tekst opisuje nesporazume do kojih dolazi nakon što različiti ljudi različito izgovaraju jedne te iste riječi engleskog jezika. Pjesmu, koju su u filmu izvodili Fred Astaire i Ginger Rogers u znamenitoj sceni na koturaljkama, kasnije su obradili brojni izvođači, među kojima se ističe duet Louisa Armstronga i Elle Fitzgerald.

## Izvori
Robert Johnson

**Robert Liroj Džonson** (; 8. maj, 1911 — 16. avgust, 1938) je jedan od najslavnijih "Delta bluz" muzičara. Uveden je i u Rokenrol dvoranu slavnih. Ovaj, prema nekim mišljenjima, "Deda rokenrola" svojim vokalnim frazama, originalnim pesmama i gitarskim stilom uticao je na široki krug muzičara, među kojima su Led zepelin, Olman braders bend, Vajt strajps, Bob Dilan, Rolingstonsi, Džimi Hendriks i Erik Klepton, koji je Džonsona nazvao "najznačajnijim bluz muzičarem koji je ikada živeo".

Po legendi o njegovom životu Volter Hil je snimio film Raskršće sa Ralfom Mačiom.

## Život i karijera
Džonsonov život nije dovoljno dobro dokumentovan. U njegovoj karijeri ima pet značajnih datuma: u ponedeljak, četvrtak i petak, 23, 26. i 27. novembra, 1936. godine on je bio na snimanju ploče u San Antoniu, Teksas. Sedam meseci kasnije, u subotu i nedelju, 19-20. juna, 1937, bio je u Dalasu na još jednom snimanju. Ostale činjenice o njemu su još slabije utvrđene od ovih. Režiser Martin Skorseze (Martin Scorsese) je u predgovoru (Alan Greenberg's ) filmskog scenarija Alana Grinberga *Uzaludna ljubav: Vizija Roberta Džonsona* () rekao: "Činjenica o Robertu Džonsonu je da je on postojao jedino na svojim pločama. On je čista legenda."

## Vanjske veze
* The Official Robert Johnson Website 
* A Revolutionary Critique of Robert Johnson
* The Greenwood Blues Heritage Museum & Gallery (dedicated to the Life and Music of Robert Johnson) 
* Website  at the University of Virginia
* Currently available recordings 
* 'Trail of the Hellhound' website  by the National Park Service
* Use of microtones in the vocals of Robert Johnson 
* Site for "Escaping the Delta," with links to related material
* Delta Guitar Player Robert Johnson 
* Robert Johnson at Find-A-Grave
* 1980 Blues Foundation Hall of Fame induction
Tommy Dorsey

**Thomas Francis** "**Tommy**" **Dorsey, Jr.** (19. novembar 1905 &ndash; 26. novembar 1956) bio je američki jazz muzičar i vođa orkestra, poznat kao jedan od najpopularnijih izvođača swinga, odnosno vođa big bandova. Karijeru je započeo orkestru starijeg brata Jimmyja, ali su ga svojeglavost i buran temperament natjerali da nakon jedne svađe 1935. osnuje vlastiti orkestar. U njegovom orkestru su kasnije nastupali brojni renomirani izvođači od kojih je najpoznatiji Frank Sinatra. Sa bratom se pomirio 1953. godine.

## Izvori

## Vanjske veze
* [Website showing details of tour organized by [RCA Victor] for the Tommy Dorsey and Shep Fields orchestras in 1941.]
* Website shows details of the CBS Tommy and Jimmy Dorsey television show in 1956.
* 
* 
* 
* Google Songs
* Tommy Dorsey visits Bernards High School in 1943
* The Tommy Dorsey Orchestra
You Must Have Been a Beautiful Baby

***You Must Have Been a Beautiful Baby*** je američka zabavna pjesma iz 1938. za koju je muziku komponirao Harry Warren, a tekst napisao Johnny Mercer. Napravljena je za holivudski film *Hard to Get*, u kome ju je pjevao Dick Powell. Originalno ju je na ploči snimio Bing Crosby, a kasnije niz renomiranih izvođača. Od kasnijih obrada se ističe verzija iz 1961. koju je izveo Bobby Darin.
Noel Gay

**Noel Gay** (15. jul 1898 - 4. mart 1954), rođen kao **Reginald Moxon Armitage**, a također poznat i pod umjetničkim pseudonimom **Stanley Hill**, bio je engleski kompozitor specijaliziran za zabavnu muziku, poznat kao autor brojnih hitova 1920-ih i 1930-ih. Osim 45 pjesama, komponirao je muziku za 28 igranih filmova i 26 kazališnih predstava.

## Reference
Me and My Girl

***Me and My Girl*** je britanski mjuzikl premijerno prikazan u Londonu 1937. za koga je muziku napisao Noel Gay, a libreto i tekst napisali Douglas Furber i L. Arthur Rose. Protagonist je Bill Snibson, siromašni londonski cockney koji sticajem okolnosti postaje nasljednik grofovske titule, ali je ne može preuzeti prije nego što se nauči "ispravnom" ponašanju više klase. Predstava je doživjela ogroman uspjeh, a godine 1939. je adaptirana u isto tako uspješni *[[The Lambert Walk (film)|The Lambeth Walk]]*.

Od pjesama u filmu najpoznatija je *[[The Lambeth Walk]]*, koja je potakla istoimeni ples, koji je stekao izuzetnu popularnost u Britaniji i SAD krajem 1930-ih i početkom 1940-ih.

## Vanjske veze
* 
* Synopsis and production information at guidetomusicaltheatre
* ''NY Times'' review, Aug.11, 1986
* 
* 
* http://www.bbc.co.uk/dna/h2g2/A9632955
Jeepers Creepers (pjesma)

***Jeepers Creepers*** je popularna američka jazz i pop pjesma iz 1938. godine za koju je muziku napisao Harry Warren, a tekst Johnny Mercer. Napisana je za film *[[Going Places (1938 film)|Going Places]]*. Naslov se odnosi na nemirnog trkaćeg konja po imenu Jeepers Creepers, koji se može umiriti jedino ako mu njegov trener Gabriel (čiji lik tumači Louis Armstrong) odsvira tu pjesmu na trubi. Sljedeće godine je izašla kao ploča, i otada je obrađivana mnogo puta.

Posljednjih godina je dobila morbidnu reputaciju kao inspiracija za mračni horor-film *[[Jeepers Creepers (2001 film)|Jeepers Creepers]]*.
Jeepers Creepers

**Jeepers Creepers** se može odnositi na:

* "Jeepers Creepers" (pjesma), popularna pjesma iz 1938.
* ''Jeepers Creepers'' (1939 western film), western film iz 1939. godine, ul. Roy Rogers
* ''Jeepers Creepers'' (1939 animirani film), kratki animirani film iz 1939. godine u kome kao lik nastupa Porky Pig
* ''Jeepers Creepers'' (2001 film), američki horor film iz 2001. godine; rež. Victor Salva
** *[[Jeepers Creepers 2]]*, horor film iz 2003. godine, nastavak prethodnog
** *[[Jeepers Creepers 3: Cathedral]]*, predstojeći horor-film iz 2013. godine, nastavak prethodnog sequel to the above film
Strange Fruit

***Strange Fruit*** je pjesma koju je 1936. napisao američki učitelj Abel Meeropol. Naslov (koji na engleskom doslovno znači "čudno voće"), kao i tekst pjesme, izražavaju zgražanje rasizmom u tadašnjim SAD, a prije svega široko rasprostranjenom i u društvu prihvaćenom praksom linčovanja crnaca, koja tada nije bila ograničena samo na Jug, nego i druge dijelove SAD. Slavnom je postala kada ju 1939. u Café Society, prvom rasno integriranom njujorškom noćnom klubu, izvela Billie Holiday. Nakon toga je stekla status jedne od najpoznatijih protestnih pjesama u historiji.

## Vanjske veze
* "Strange Fruit", *Independent Lens*, PBS
* ''Strange Fruit'', Newsreel documentary
* "Strange Fruit" , Shmoop, analysis of lyrics, historical and literary allusions - student & teaching guide
Harry Warren

**Harry Warren** (24. decembar 1893 &ndash; 22. septembar 1981) bio je kompozitor i tekstopisac, poznat kao jedan od prvih koji se proslavio pišući prvenstveno za film. Za Oscar za najbolju pjesmu je nominiran jedanaest puta, a osvojio je tri puta - za "Lullaby of Broadway", "You'll Never Know" i "On the Atchison, Topeka and the Santa Fe". Komponirao je muziku za prvi megauspješni filmski mjuzikl *[[42nd Street (film)|42nd Street]]*, započevši plodnju suradnju sa koreografom Busbyjem Berkeleyem.

Warrenova karijera je trajala četiri decenije i tokom nje je napisao preko 800 pjesama. Među najpoznatijim hitovima se nalaze "I Only Have Eyes for You", "You Must Have Been a Beautiful Baby", "Jeepers Creepers", "The Gold Diggers' Song (We're in the Money)", "That's Amore", "The More I See You", "At Last" i "Chattanooga Choo Choo" (od čega je potonja poznata kao prva zlatna ploča u historiji). Warren se smatra jednim od najplodnijih američkih filmskih kompozitora, a pjesme mu čine soundtrack u preko 300 filmova.

## Vanjske veze
* The Harry Warren website 
** Biography and list of Warren's "major song successes" 
** Full song list 
* Biography  at the Encyclopedia of Composers and Songwriters
* Chronology of some of Warren's best-known songs 
* 
* 
* 
*  Harry Warren: America's Foremost Composer (1933)
* Biography at Guide to Musical Theatre
* HarryWarrenMusic.com site 
* Italian Tribute at Harry Warren - By Calabresi.net - Calabrians in the Worlds 
*
Abel Meeropol

**Abel Meeropol** (10. februar 1903 - 30. oktobar 1986) bio je američki pisac, autor tekstova za pjesme i komunistički aktivisti, poznat prije svega kao autor društveno angažiranih pjesama *[[Strange Fruit]]* i *[[House I Live In]]*. Nakon pogubljenja bračnog para bračnog para Rosenberg, osuđenih za špijunažu u korist SSSR, Meeropol je usvojio njihove sinove Roberta i Michaela.

## Vanjske veze
* 
* PBS
* News Reel
Ivor Novello

**David Ivor Davies** (15. januar 1893 - 6. mart 1951) bio je velški glumac, pjevač i kompozitor, poznat kao jedan od najpopularnijih britanskih zabavljača u prvoj polovici 20. vijeka. Odrastao je u muzičkoj porodici, a popularnost je stekao na samom početku prvog svjetskog rata napisavši popularnu patriotsku pjesmu *[[Keep the Home Fires Burning]]*. Nakon kraće vojne službe je počeo pisati za kazalište, a potom i glumiti, da bi 1920-ih postao velika zvijezda u Evropi, obično glumeći zavodnike nalik na Rudolfa Valentina. U filmografiji mu se, pak, najviše ističe naslovna uloga negativca u ranom Hitchcockovom filmu *[[The Lodger (1925 film)|The Lodger]]*. U stvarnom životu je bio homoseksualac; među ljubavnicima mu je bio znameniti pjesnik Siegfried Sassoon, iako je za stalnog partnera imao glumca Bobbieja Andrewsa.

Po njemu su nazvane Nagrade Ivor Novello, jedne od najprestižnijih u britanskoj muzičkoj industriji.

Ivor Novello se pojavljuje kao lik u filmu *[[Gosford Park]]*, gdje ga tumači Jeremy Northam.

## Filmografija

* *The Call of the Blood (L'Appel du Sang)* – 1920
* *Miarka: The Daughter of the Bear (Miarka, Fille de L'Ourse)* – 1920
* *[[Carnival (1921 film)|Carnival]]* – 1922
* *[[The Bohemian Girl (1922 film)|The Bohemian Girl]]* – 1922
* *[[The Man Without Desire]]* – 1923
* *[[The White Rose (1923 film)|The White Rose]]* – 1923
* *[[Bonnie Prince Charlie (1923 film)|Bonnie Prince Charlie]]* – 1923
* *[[The Rat (1925 film)|The Rat]]* – 1925
* *[[The Triumph of the Rat]]* – 1926
* *[[The Lodger: A Story of the London Fog]]* – 1927
* *[[Downhill (film)|Downhill]]* – 1927
* *[[The Vortex (film)|The Vortex]]* – 1928
* *[[The Constant Nymph (1928 film)|The Constant Nymph]]* – 1928
* *[[The Gallant Hussar]]* – 1928
* *[[A South Sea Bubble]]* – 1928
* *[[The Return of the Rat]]* – 1929
* *[[Symphony in Two Flats]]* – 1930
* *[[Once a Lady]]* – 1931
* *[[The Phantom Fiend]]* – 1932
* *[[The Lodger (1932 film)|The Lodger]]* – 1932
* *[[Tarzan the Ape Man (1932 film)|Tarzan the Ape Man]]* – 1932 (dialogue only)
* *[[I Lived with You]]* – 1933
* *[[Sleeping Car (film)|Sleeping Car]]* – 1933
* *[[Autumn Crocus (film)|Autumn Crocus]]* – 1934

## Vanjske veze

* 
* 
* Ivor Novello as author in the Theatre Archive University of Bristol
* Ivor Novello as composer, Theatre Archive University of Bristol
* Ivor Novello as actor in Theatre Archive University of Bristol
* Ivor Novello biography from BBC Wales
* Ivor Novello biography on BBC South East Wales
* 
* Photographs and literature
Keep the Home Fires Burning

***Keep the Home Fires Burning*** je britanska patriotska pjesma iz 1914. za koju je riječi napisala Lena Gilbert Ford, a komponirao Ivor Novello. Napisana je u prvim mjesecima prvog svjetskog rata i tekst, u kome su se opisivale žrtve porodica koji čekaju da im je najmiliji vrate s bojišta, je pogodio osjećaje publike. Zbog toga je postala jedna od najpopularnijih pjesama svog doba, i često se pojavljuje kao kulturna referenca na Britaniju u tom periodu.

## Vanjske veze
* "'Till The Boys Come Home" , James F. Harrison (Edison Blue Amberol 2773, 1915)&mdash;*[http://cylinders.library.ucsb.edu/index.php Cylinder Preservation and Digitization Project]*.
* Vintage Audio: Keep The Home Fires Burning&mdash;www.firstworldwar.com (1917 McCormack recording and 1916 Kirkby recording).
Lena Guilbert Ford

**Lena Gilbert Brown Ford** (, rođ. kao **Lena Gilbert Ford**, Okrug Venango u Pensilvaniji, 1870 - London, 7. mart 1918) je bila američka spisateljica koja je živjela i radila u Londonu. Poznata je kao autor teksta za popularnu britansku patriotsku pjesmu *[[Keep the Home Fires Burning]]*, kao i po tome što je poginula u njemačkom zračnom napadu na London 1918. godine, u kome je poginuo i njen sin.

## Literatura
* *New York Evening Telegram*, March 11, 1918, "American Woman Author and Son Air Raid Victims", p.&nbsp;8.
* *Auburn* (New York) *Citizen*, March 11, 1918, "Author of 'Keep the Home Fires Burning' is Killed", p.&nbsp;1.
* *New York Times*, March 13, 1918, "Mrs. Ford's Estate Raises Knotty Point".
* *The Music Trade Review*, April 13, 1918, "Royalty Question Before Courts", p.&nbsp;57.
* Alice Zinska Snyder and Milton Valentine Snyder (1921), *Paris Days and London Nights*, E.P. Dutton & Company, p.&nbsp;39.
Low Bridge (pjesma)

***Fifteen Miles on the Erie Canal***, također poznata i pod naslovima ***Low Bridge, Everybody Down***, ***The Erie Canal Song*** i ***Mule Named Sal*** je pjesma koju je 1905. napisao američki kompozitor Thomas S. Allen. Tekst govori o Kanalu Erie, ključnoj prometnici Sjeveroistoka SAD, s nostalgijom opisujući vrijeme kada su njime teret vukle mazge umjesto parobroda i željeznica. Pjesma je kasnije dobila status američke narodne pjesme te su je obrađivali brojni folk izvođači.

## Vanjske veze
* The Erie Canal Song: Low Bridge - Lyrics, Sheet Music, Multiple Audio Performances and other classic Erie Canal songs.
* Lyrics to ''The Erie Canal'' with MIDI audio
* Sheet music to ''Low Bridge'' in PDF format
* MP3 of 78RPM recording of ''Low Bridge Everybody Down'' by Billy Murray from a collection of his recordings at Internet Archive
Con Conrad

**Con Conrad** (18. jun 1891 - 28. septembar 1938) bio je američki muzički producent i pisac pjesama. Na Broadwayu je djelovao do 1913. do 1929. godine, kada je doživio financijski krah. Preselio se u Hollywood gdje je napisao muziku za nekoliko popularnih filmova. Dobio je Oscara za pjesmu *[[The Continental (pjesma)|The Continental]]*, koju je otpjevala Ginger Rogers u filmu *[[The Gay Divorcee]]*.

## Vanjske veze
* '''Con Conrad''''s entry at the Songwriters' Hall of Fame
* 
* 
* Sheet Music for "Margie", Waterson, Berlin & Snyder Co., 1920.
The Continental (pjesma)

***The Continental*** je pjesma iz 1934. za koju je muziku napisao Con Conrad, a tekst Herb Magidson za potrebe filma *[[The Gay Divorcee]]*, gdje ju je izvela Ginger Rogers. Nagrađena je Oscarom, a kasnije ju je obradio Leo Reisman.

## Vanjske veze
*
Three Little Fishies

***Three Little Fishies*** je američka zabavna pjesma iz 1939. koju je napisao Saxie Dowell. U izvedbi Kaya Kysera je došla na vrh top-lista. Usprkos nerazumljivog teksta, kasnijih je godina stekla popularnost kao dječja pjesma.

## Reference
Univerzitet u Edinburghu

**Univerzitet u Edinburghu** (; gelski: *Oilthigh Dhùn Èideann*; škotski: *Varsity o Edinburgh* ), koji je osnovan 1583. godine , je javni univerzitet koji se nalazi u starom delu glavnog gradu Škotske, Edinburghu koji se nalazi na listi svetske materijalne baštine UNESCO-a. Svake godine na adresu univerziteta u proseku stigne oko 47 000 aplikacija potencijalnih studenata što ga čini trećim najpopularnijim univerzitetom u Ujedinjenom Kraljevstvu prema broju zaprimljenih aplikacija. Univerzitet je četvrti najstariji osnovani u Škotskoj i šesti na teritoriji celoga Ujedinjenog Kraljevstva, a smatra se i jednim od najprestižnijih univerziteta na celome svetu. Tako je 2011. univerzitet proglašen za najbolji u Škotskoj, i 6./7. u Evropi prema *QS and Times Higher Education Ranking* te kao 36 na svetu za 2011. i 2012. akademsku godinu. Neki od najistaknutijih bivših studenata ovoga univerziteta su biolog Charles Darwin, fizičar James Clerk Maxwell, filozof David Hume, matematičar Thomas Bayes, političar Gordon Brown, sudac Baron Hope of Craighead, kirurg i pionir u razvoju sterilizacije Joseph Lister, naučnik Alexander Graham Bell i mnogi drugi. Univerzitet je izravno povezan i sa devetoricom primaoca Nobelove nagrade.


Datoteka:New College University of Edinburgh.jpg
Datoteka:McEwan Hall.JPG
Datoteka:Pollock Halls of Residence.JPG
Datoteka:Royal School of Veterinary Studies.JPG


## Povezano
*Lista univerziteta u Škotskoj

## Reference


## Vanjske veze

*
Burski ratovi

**Burski ratovi** (afrikaans: *Vryheidsoorloë*, prevedeno *Ratovi za slobodu*) bila su dva ratna sukoba između Bura i Britanskog Carstva u Južnoj Africi koji su se vodili krajem 19. vijeka do 1902. 

## Prvi burski rat

Prvi burski rat bio je ratni sukob između Bura iz Južnoafričke Republike Transvaal i Britanskog Carstva koji se vodio od 20. decembra 1880. do 23. marta 1881. Buri su u tom ratu pobijedili i učvrstili svoju nezavisnost. 

## Drugi burski rat

Drugi burski rat bio je puno duži i veći ratni sukob između dviju burskih republika; Slobodne Države Oranje (Oranje Vrijstaat) i Južnoafričke Republike Transvaal i Britanskog Carstva, koji se vodio od 1899. do 1902. U tom sukobu pobijedili su Britanci, burske republike prestale su postojati, i postale su britanske kolonije sa izvjesnim stupnjem autonomije (zelf-bestuur). Rat se odvijao sa promjenjivom ratnom srećom, uz velik broj žrtava. Nakon poraza u otvorenim frontalnim sukobima, Buri su prešli na gerilsko ratovanje, zbog tog su Britanci primijenili taktiku spaljene zemlje i koncentracijskih logora za civilno bursko stanovništvo, kako bi na taj način spriječili logističku podršku burskim gerilcima.

## Izvori

## Vanjske veze

* ''The Boer Wars'' na portalu BBC
Penny Johnson Jerald

**Penny Johnson Jerald** (14. mart 1961 -) je američka glumica najpoznatija po ulozi Prve dame Sherry Palmer u TV-seriji *[[24 (TV serija)|24]]*. Prije toga je bila poznata po ulozi Kasidy Yates u TV-seriji *[[Star Trek: Deep Space Nine]]*.

Godine 2003. je tumačila lik Condoleeze Rice u TV-filmu *[[DC 9/11: Time of Crisis]]*, te je ponovila u miniseriji *[[The Path to 9/11]]*. Od 2011. u TV-seriji *[[Castle (TV serija)|Castle]]* tumači lik policijske kapetanice Victorije "Iron" Gates.

## Izvori

## Vanjske veze
*
919.

__NOTOC__
Godina **919.** (**[[rimske brojke|CMXIX]]**) bila je redovna godina koja počinje u petak u julijanskom kalendaru.

## Događaji
* Carska skupština (Reichstag) u Fritzlaru za novog kralja Nijemaca proglašava Heinricha Ptičara; novi kralj smješta utvrđuje Magdeburg]] kako bi ga zaštitio od mađarskih i slavenskih napada.
* Romanos Lekapenos postaje regent bizantskog cara Konstantina VII i guši ustanak Lava Foke Starijeg.
* Fatimidi iz Ifrikije bez uspjeha pokušavaju preoteti Egipat od abasidskih vladara.
* Nakon smrti Mara Takla Haymanota prijestolje Etiopije nasljeđuje Tatadim.
* Wang Kon, vladar korejske države Goryeo, premješta prijestolnicu iz Ch'orwona u Songdo.
* Anglosaksonski (engleski) kralj Edward Stariji zauzima Bedford.
* Kinesko Kraljevstvo Veliki Yue mijenja ime u Južni Han.
* Bugarska pravoslavna crkva proglašava autokefalnost na razini patrijaršije.
* oktobar &ndash; Bitka kod Kilmashogea (današnji Rothfarham) u kojoj, boreći se protiv Nordijaca, gine veliki kralj Irske Niall Glúndub.
* Anasazi u Chaco Canyonu (današnji Novi Meksiko) grade Pueblo Bonito.

## Rođenja

* Li Cheng, kineski slikar (u. 967)
* Meng Chang, vladar kineske države Kasniji Shu (u. 965)

## Smrti

* Mara Takla Haymanot, vladar Etiopije
* Zaka Al-A'war, abasidski vladar Egipta
* oktobar &ndash; Niall Glúndub, veliki kralj Irske

## Reference